มีอาการปวดที่เอวและสะโพกข้างซ้ายมาประมาณ 1 เดือนเศษ ลักษณะการปวดเป็นแบบเสียวแปล๊บ ๆ เวลานั่งแล้วลุก เวลานอนพลิกตัว และเวลาก้ม ไม่มีอาการร้าวลงขา ไปพบมาหลายที่ จะบอกว่าเป็นที่กล้ามเนื้ออักเสบ ลองหาข้อมูลในเวปคาดว่าน่าจะเกี่ยวกับกล้ามเนื้อ QL อักเสบ จากการนั่งทำงานเป็นเวลานาน ๆช่วงที่ปวดมาก ใช้วิธีทานยา Difelene 50 mg 1 เม็ด + Norgesic 1 เม็ด วันละสองครั้งเช้าเย็น อาการก็จะทุเลาลง แต่เมื่อลองหยุดยาอาการปวดก็กลับมาอีก ทั้งที่พยายามทำท่ากายภาพบำบัดตามที่เจอในเวปอยู่ทุกวันคำถามคือ ขนาดยา Difelene ที่ใช้อยู่นี้ จะมีผลกระทบต่อไตมากน้อยแค่ไหนครับ เพราะผมกลัวผลต่อไตมาก (ปัจจุบันอายุ 46 ปี ไม่มีโรคประจำตัวอะไร มีการตรวจสุขภาพทุกปีครับ) อาการลักษณะนี้สามารถเปลี่ยนไปใช้ยากลุ่มอื่นที่มีผลต่อไตน้อยกว่ายากลุ่ม NSAID ได้ไหมครับขอบล่วงหน้าสำหรับคำตอบนะครับ
สวัสดีค่ะ อาการปวดเอวและปวดสะโพกข้างซ้ายนั้น อาจจะมีสาเหตุมาได้จาก งรองกระดูกกดทับเส้นประสาท กล้ามเนื้อหรือเส้นเอ็นตึงตัวจากการใช้งาน หรือการฉีกขาดของกล้ามเนื้อหรือเส้นเอ็นกรณีการมีอุบัติเหตุนำมาก่อน การมีนิ่วในทางเดินปัสสาวะโดยการให้ได้การวินิจฉัยที่แน่ชัดควรพบแพทย์เพื่อตรวจร่างกายจริงอย่างละเอียดร่วมไปด้วย หากเป็นเกี่ยวกับกล้ามเนื้อคือสัมพันธ์กับการใช้งานชัดเจน การรักษาหลักๆจะเป็นการปรับพฤติกรรม และการบรรเทาอาการปวดโดยยาที่สามารถใช้ได้เช่นยาต้านการอักเสบที่ไม่ใช่สเตียรอยด์หรือยา diclofenac ดังที่กล่าวมา การใช้ยาตัวนี้อาจจะมีผลต่อไตหากใช้ต่อเนื่องในระยะยาว หรือใช้ในคนที่มีไตเสื่อมเดิมอยู่แล้ว และอาจทำให้เกิดการแพ้ยาได้ จึงควรใช้ระยะสั้นๆเมื่อปวดเท่านั้น และใช้ภายใต้การดูแลของแพทย์ หากจะรับประทานในระยะยาว อาจจะเลี่ยงไปใช้กลุ่ม paracetamol หรือ norgesic ที่อาจมีผลต่อไตได้น้อยกว่า แต่ก็ไม่ควรใช้ต่อเนื่องนานเกินไป หากอาการไม่ดีขึ้นหลังการใช้ยา ควรแจ้งแพทย์ที่ดูแลให้ทราบเพือตรวจร่างกายหาสาเหตุที่ชัดเจนซ้ำอีกครั้ง